**Vita et obitus s. Iuuenalis episcopi Narniensis**

**(recensio Beneventana)**

Cum de uniuerso orbe terrarum omnipotens et pius Domi-

nus sanctos suos eligeret, ut membra capiti compaginaret, ut

scriptum est: Ubi fuerit corpus, illic congregabuntur et aquilae,

ut incredulis gentibus ad predicandum et manifestandum suam

gloriam eos destinari maluisset, quatenus impleretur hoc quod

per prophetam dictum est: Illuxerunt coruscationes tuae orbi ter-

rae; et iterum: Vox tonitrui tui in rota, contigit ut Nequine cele-

berrimae urbi patronum et defensorem grumeret sanctissimum

sacerdotem Iuuenalem futurumque episcopum, ut eius uineam

excoleret et colendo uberiores botrones redderet; de quorum me-

lopso liquore uniuersus populus satiaretur.

[ ].

Sicuti Romae, quae princeps et domina urbium est, an-

nuit principes apostolorum Petrum ac Paulum, ab Oriente ue-

nientes, ut sibi operarios, ac demum Italiæ, Tusciæ, Campa-

niæ sarmenta paginaret. Sicut Sebastiae attribuit Ioannem

Baptistam; Hierosolymis, prouincia Syriae, duos Iacobos et

Mathiam, ac Stephanum; Patras, prouincia Achaiae, Andream

apostolum; Ephesi, prouincia Asiæ, Ioannem Euangelistam;

Bartholomeum Lycaoniae, prouincia Armeniae; Thomam <in>

Indiam Agarenorum; Philippum Hierapoli, prouincia Asiae;

Matheum Armenia, quae est possessio in terris Amonitorum;

Simonem Chananeum Chorinti, in terris Quaddi; Marcum

Alexandriae, prouincia Egipti; Lucam Beotiae, prouincia Me-

sopotamiae. Et per eorum patronatum et merita simulque

cultura et uinea exuberaret in racemis, et orbis totus floreret

per gloriam predicationis.

[ ].

[ ].

219

Illis enim diebus cum plurimae urbes per predicatores et

sanctiloquos uiros uerbum Dei suscepissent, et ad Christi fi-

dem inihanter affectarent et iam gregatim concurrerent, sola

miserrima Narnia, quae Nequina uocata a nequitia, immunis

remanserat a gratia predicationis, forte non absque diuina di-

spositione, quia futura erat curari et omnibus uitiis expoliari a

faustissimi Iuuenalis predicatione et medicamine. Cum au-

tem eadem ciuitas solecismis et barbarismis studeret, et omni-

bus vitiis polleret, et nullus locus lateret, qui fanis non esset

repletus, et diuerso sacrificiorum ritu cotidie sacrificabant Io-

ui, Iano, Herculi, Marti, Saturno, Vintumno, Sentino, Iunoni,

Mineruæ, Cereri, Dianae, Fortunæ, Libero patri, Cironi, Nep-

tuno, Vulcano, ceterisque numinibus, quae magis demonia

quam numina comprobantur. Occasione redemptor humani

generis reperta, sanctum Iuuenalem ex Africae partibus huic

ciuitati destinari uoluit hoc modo, quod in sequenti dicturi

sumus.

Dum Augustus Cesar contra Persas bellaturus procede-

ret, eum ingenti caterua militum stipante, et de omnibus na-

tionibus milites ad eius imperium concurrentes, sola Narnia

eius iussa contempnens consequi floccipendebat. Qui dum

se taliter Augustus uidisset contempni, et expeditionem relin-

qui nullo modo auderet, quia sic se tempus exigebat, ipse

cum fortissimis militibus bellaturus adiit Persidam et genti

Carporum Narniam destituendam donauit. Post cuius pro-

cessionem ipsa gens Carporum diuersis machinis et apparatu

cum ingenti letitia obsidentes, ad hoc perduxerunt habitato-

res, ut inter se gladiis interficerentur, ut unus, qui remaneret,

suo gladio incumberet. Post hoc factum alacres redditi Car-

pi et compotes uoti effecti, securi iam ingressi ciuitatem,

220

combusserunt eam igni, et spolia diripientes omnia menia

eius destituentes, iam depopulata dereliquerunt bestiis.

Post non multum temporis cum Cesar Augustus, deuic-

ta Persida, cum multis excubiis uictor rediret ad propria, et

per eamdem ciuitatem transitum haberet, eius ruinam uidens

ingemuit, et condolens eius miseriis iussit restaurari partem,

pro ut uires suppeterent, et ad elucidandam ipsam opinatissi-

mam ciuitatem, pontem celeberrimum ibi fieri iussit. Pon-

tem namque mirae magnitudinis ac latitudinis etiam et longi-

tudinis, ita tamen, ut uix per triginta annos expliceretur et,

ut fertur, nullius prouinciae similiter inueniretur; ac demum

suo carmine signans, fabris ob perficiendum reliquit. Cuius

aqueductum per quindecim miliaria et eo amplius intromisit:

de cuius altitudine uel circuitu, uel in quibus longitudinibus

transformatus est mons nunc nobis silendum est. Statuam

autem ibidem mirae pulchritudinis fieri iussit, congaudens

suo operi, ibidem configi precepit, ut fama bearet eum per se-

cula et nomen illius uiueret per uniuersum orbem. Et de

uniuersis ciuitatibus multitudinem populorum aggregauit,

< et omnes qui de alia regione ueniebant > ciues ipsius fecit; et

a flumine Narco, qui de naribus lapidei uituli sculpti egredi-

tur, nomen imponens Narnia nuncupata est, et *Colonia*, quia

omnes, qui de aliis regionibus illic habitandi < causa > uenie-

bant, siue soli siue cum eis, qui hospitabantur, incolae uoca-

bantur.

Nunc, Deo miserante, Narniam et Coloniam relinqua-

mus, et ad propositum opus magno studio et cautela reuerta-

mur, et dilucidius explere satagamus. Predicta autem urbs

crebrius uisitabatur a multis sanctis; maxime autem a sancto

Terentiano, et a sancto Feliciano, qui multas iniurias ibi per-

221

pessi sunt, et diuersis plagis et tribulationibus afflicti carcera-

libus custodiis retruduntur. Sanctus uero Valentinus inces-

santer predicabat eis uerbum salutis, sed minime fructum la-

boris obtinere ualebat.

Accidit autem ut sanctus Iuuenalis, sacerdos et medicus

sicuti superius mentionem fecimus, ex Africa Romam ueniens,

apud matronam, nomine Philadelphiam, quae erat ex gene-

re Augustorum, aduentasset, cum honore et magno tripudio

recepit, et eius lassitudini incessanter necessaria ministrabat.

Quem cum ipsa mulier cognouisset esse uirum Dei, dili-

gentissime ei seruiebat; et affectantem eum detineri ibi, cepit

exquirere, in qua ciuitate non esset episcopus. Dum autem

cognouit, quia Narnia absque pontifice esset, misit ad eam ui-

ros prudentissimos, qui explorarent, si in ea essent fideles.

Et dum repperissent in ea uiros ac mulieres nobiles de Ani-

chilorum genere, habito consilio cum eis, si uellent sibi epi-

scopum consecrari, quod cum utrisque placuisset, pariter ad

urbem Romam uenerunt et petiuerunt a pontifice, ut eis

Iuuenalem sacerdotem Narniae consecraret episcopum.

Quod cum Deo fauente impletum esset, uenerunt gaudendo

et ymnidicis laudibus concinendo de consecratione sancti epi-

scopi usque Narniam.

Ingressus autem Iuuenalis apostolus predictam ciuita-

tem cepit alloqui populum, et lachrimabili uoce dicens: «Co-

nuertimini, filii, et Deo creatori flectite colla, et ab ydolorum

cultura recedite, ut eternas penas euadere possitis. Demum

uero, facto ibidem oraculo sancti martyris episcopi Valentini,

arasque ibi constituens, sacrosancta mysteria Dei suo more ce-

lebrabat; in quo loco omnipotens Deus per suas orationes multa

beneficia prestitit et mirabilia ostendit. Quadam autem die,

222

dum ad supra nominatum oraculum properaret, impegit in

ereum taurum templi Liberi Patris. Et tunc concite immo-

lans, exiens ut certans eum, nitebatur in ore eius mittere ido-

lotitum; et producens gladium, uersa manica, in os eius mit-

tere conabatur: qui, strictis dentibus, respuens uirtute, eius ra-

biem cum furore contempsit. Cum autem ipse sacrilegus et

tirannus gladium uoluisset ad se reducere, manu propria sibi

intromisit in gutture: et inciso gurgulione, cepit cruentas

squamas per os euomere, et cepit uiritim clamare: «O cul-

tor Dei, libera me, per Deum, qui te elegit ab interiori morte,

et conuertar ab ydolorum cultu sequarque uestigia tua in cun-

ctis, quae iusseris»: sed quia indignus fuit haec obtinere, in-

ter uerba deprecationis efflauit.

Populi autem uidentes talia stupuerunt, et mutuo dice-

bant, quia: «Hic homo aut apostolus est, aut angelus Dei»;

et fere omnes crediderunt, et baptizati sunt eodem tempore

uiri ac mulieres promiscui sexus quasi duo milia. Et matro-

na Venantia nomine, primaria ciuitatis, nobili genere orta,

baptizata est cum filiis suis; quae et ministrabat ei et de suis

facultatibus ipsi sancto uiro offerebat. Hospitium uero san-

cti uiri istius Iuuenalis erat ad Portam Superiorem in turre

coherenti muro, in uico, qui uocatur Nouus: nam et stratum,

in quo quiescebat dormiens, nunc usque cernitur in conclaui

ipsius turris.

Nunc coturnato delector reserare sermone miraculum

autem, quod eius temporibus contigit. Post fere quadrin-

gentos annos ipsius perditionis Nequinae ciuitatis, ipsa gens

Carporum, mixti Ligures Sarmatique, de suis regionibus

egressi ad uastandas regiones et contiguas ciuitates properabat.

Qui dum iam multas ciuitates depopulassent, uenit in ual-

223

le, quae est inter Narniam et Interamnes, quae nuncupatur

Tyria Suspecta, et ambarum ciuitatum predia obsidebant.

Quae cum diuersis preliorum machinis pugnantes ciuitatem

predictam Interamnem, ceperunt eam; et facta preda non pa-

rua, depopulata est, et strages populorum maxima effecta est.

Dum autem sanctus Iuuenalis adhuc uiueret, et Narnia de-

sideretur a prephata gente, et nimium coangustarentur, ut

iam spes euadendi non esset, suis fidelibus indicens ieiunum

ac saccis uestiri et cinerem aspergi, et in ecclesiis teneri a pa-

ruo usque ad magnum. Et sic cum omnibus Deo preces of-

ferens, ut suum populum liberaret ab instanti morte et ingen-

ti angustia. Quorum prece miseratus Deus omnipotens no-

luit infructuosam habere, sed benigne audiens postera die at-

tribuit, quod lacrimabiliter expectabant. Mediante uero die

altero, et sol suos radios montes et omnia fulgoraret et nulla

nubila esset, in aera tanta fulgora mixta turbinibus in eorum

castris ceciderunt, ut amplius quam tria milia fortes milites

cum armis suis submersi sunt iuxta murum antiquum heren-

tem templo Herculis, qui ultra nec apparuerunt nec uiuentes

in hoc seculo. Quod factum uidentes ciues una cum sancto

Iuuenale, madefactis genis, Deo grates referebant pro euasione

periculi, et quia suum populum liberauerat a presenti morte.

Beatus namque Iuuenalis, dum se exauditum cerneret et

populum per omnia confidentem in Dei uirtute et ereptione,

Deo gratias agens et eorum fide congaudens sacrosancta

mysteria pro eis offerens sacri corporis et sanguinis domini

nostri Iesu Christi monebat eos esse participes. Duxerat au-

tem beatus Iuuenalis secum ex Africa calicem paruulum ope-

rato ex crystallino metallo, in quo Deus cotidie sua mirabilia

ostendebat, sicuti in sarepteno urceo oratione et meritis pre-

dicti uiri.

224

Qui, dum sacrificaret et libamen in eo funderet, et ex

more populum communicaret et calicem labiis propinantium

preberet, tanta uirtus in eo iacebat, ut, si centum milia ades-

sent homines, sufficeret ad potandum, nulli ministrorum au-

gere aut fundere aliquid postea concedebatur. [ ] Nam et

ipse calix usque hodie diligenti cura custoditur; et die Natalis

eius a ministro producitur, catenulis aureis et gemmis orna-

tus, eo quod ansulas habebat.

Beatus autem episcopus Iuuenalis, postquam Deo innu-

meros acquisiuit filios, ut sui agonis fructum perciperet, post

septem aristas de hac luce subtractus celestia regna fruiturus

ascendit; ad cuius exequias omnis turba merentium christiano-

rum confluens lachrimabili uoce plorabat, ita ut aera magnis

impleretur questibus et uocibus multorum; cuius sanctissi-

mum corpus tandem consolata phalanx sacerdotum et clerico-

rum collegerunt et locum diligentissime diuersis odoribus pe-

runxerunt; et sic demum pulchris indutum linteolis sepultu-

rae honorificae tradiderunt ad Portam Superiorem, Via Flam-

minea, miliario ab Urbe quinquagesimo quinto, sub die septi-

mo Iduum Augustarum. Cuius Natalis celebratur quinto

nonas Magii, quo die et Sanctae Crucis domini nostri Iesu

Christi colitur inventio, quae ab Helena augusta, matre Con-

stantini principis, facta est, prodente Iuda, qui nunc Cyriacus

uocatur, Caluariae in loco.

Sed silentio non est tegendum, fratres karissimi et filii

sanctae Ecclesiae, quae et quanta mirabilia per eum Dominus

ostendit. Ipse enim adhuc iuuenis, cunctis fidelibus suae

diocesim conuenientibus, asseruit per uisionem ammonitum se

fuisse, ut pro puppi, quae ui mari impellebatur, ne mergere-

tur, Dominum exoraret; quod postea exitus rei edocuit hoc

modo. Nauigantes autem quodam tempore uiri famosissimi,

225

repleti omnibus bonis et gazis, ab Oriente, numero quasi tre-

centi, et cum per tranquilla maria uelificarent, subito exorta

est immanis tempesta, ut etiam nullus crederet esse iam spem

euadendi: ruunt uenti et zephiri secant cana equora, et ab imo

turbantur mare, et nauis periclitabatur conteri et scindi.

Extemplo auditur stridor rudentum et antemnae cum suis

uelis colliduntur, ui uentorum cogente, ac demerguntur in

fluctibus; geminos temones cum archiromachis, nautis et om-

nibus utensilibus ipsius nauis iam potens mare abstuleretur,

et sola ipsa merens et stupens instabiliter ferebatur per undas.

Fit ingens clamor uirorum merentium, et dum preces ad

Dominum cum lachrimis funderent, subito apparuit eis san-

ctus Iuuenalis, episcopus Narniensis, expansis brachiis, super

aquam astantem, et Christum pro eorum ereptione exorantem.

Quem nautae uidentes stupore et ammiratione correpti,

quamuis esitando eius amminiculum implorantes dixerunt:

«Si uir Dei es, libera nos!». Et continuo mare quieuit, et

uires uentorum confractae sunt et omnia, quae mare obsorbue-

rat, iuxta naue inuenta sunt; et sic demum ad optatum et se-

curitate plenum portum transducta est. Viri autem nautae

curiosius intendentes in beatum uirum, interrogati sunt eum,

quisnam esset; qui ait: «Ego sum Iuuenalis, Narniensis epi-

scopus. Agite Deo gratias, qui uos liberauit de periculo

mortis; si autem me uolueritis scire, ad Portam Superiorem

Narniae me indagare studemini et sic effigiem meam diligen-

ter inuenietis». Et haec dicens, ab oculis elapsus est: qui

ualde admirantes glorificabant Dominum saluatorem nostrum

Iesum Christum.

Expletis actibus suis, miserunt Narniam quadraginta ui-

ros prudentissimos cum magnis muneribus. Et cum iter a

portu usque ad ciuitatem quasi ducentorum miliaria extende-

226

retur, tam concite abierunt, ut per duos soles suum iter perfe-

cerunt. Qui dum introissent ciuitatem, exquirentes ubi mane-

ret beatus Iuuenalis, liberator eorum, et dum didicissent ab acco-

lis iam obisse, eius sepulturam cum desiderio uidere rogabant.

Qua agnita et uisa, unus suorum, nomine Terius, qui quartanis

laborabatur febribus, sepulcro eius tacto, continuo euomuit omne

uenenum colericum, sanusque recessit. Post uero, dato amplis-

simo munere, successori eius, uiro Maximo episcopo, qui quadra-

ginta annis et tribus mensibus eius cathedram rexit, ut basilicam

ei cum confessione construeret, et sacrum corpus in abdito loco

reconderet ac auro et argento pretiosisque lapidibus constricta

ueneraret per secula: quod et factum est.

Super eius uenerabile corpus haec carmina superponen-

tes signauerunt in posterum:

*Secretus locus intus inest sanctique recessus,*

*Quem famulus Christus sancti Iuuenalis elegit.*

*Rupe caua placuit abscondere membra sepulchro,*

*Ne polluta manus sacrum contingere possit.*

*Sanctorum socius meritis electus in antro.*

Die uero Natalis eius tam ipsa confessio, quam marmora

et aurum uel argentum ipsius tali sudore aquatili distillant, ut

cum spungiolis tergentes fideles in ampullis recondant, mixtoque

sancto oleo, multis infirmitatibus proficiatur, et Domini coope-

rante gratia, perfectae sanitatis restituatur. Haec autem gesta

iubente uiro beatissimo Maximo edita sunt, petentibus eis, qui

uoluerunt nosse uitam et actus ipsius, quique liberati sunt, de

periculo mortis. Et reuersi cum magno gaudio, agentes gratias

Deo per Iesum Christum, cui est omnis honor et imperium una

cum Sancto Spiritu in secula seculorum. Amen.

227